16/12/2014 | Administración LocalMunicipal
Oleiros
Área Económica
Anuncio aprobación definitiva acordos adoptados polo pleno de data 27/11/2014

En sesión ordinaria celebrada polo Pleno do Concello de data 25 de setembro do 2014, adoptáronse os seguintes acordos: Modifícase o artigo 4º da Ordenanza Fiscal nº 11. Tras a modificación queda redactado do xeito seguinte: 1.- O imposto esixirase en réxime de autoliquidación, excepto para os supostos de obras na vía pública, que se xestionarán de acordo co art.103.1 do Texto Refundido da Lei Reguladora das Facendas Locais.2.-Os suxeitos pasivos están obrigados a practicar autoliquidación polo imposto, no impreso habilitado ó efecto polo Concello e a abonala en calquera entidade colaboradora autorizada ou na Oficina de Recadación Municipal. No caso de expedientes susceptibles de outorgamento de licenza de obras ou urbanística, efectuarase o pago da autoliquidación dentro do prazo máximo dun mes contado a partir do momento no que lle foi notificada a concesión da licenza de construción, instalación ou obra. No caso de expedientes iniciados mediante a presentación de declaración responsable ou comunicación previa, os suxeitos pasivos acompañarán xunto a esta documentación xustificante de autoliquidar o imposto e ingresar o seu importe. A data de ingreso inicia o cómputo do prazo de prescrición de catro anos que dá dereito á devolución do importe abonado mediante autoliquidación.3.- O pago da autoliquidación terá carácter provisional e será a conta da liquidación definitiva que se practique unha vez rematadas as construcións, instalacións ou obras, esta autoliquidación determinarase a base impoñible, en función: Ao orzamento aportado polos interesados, sempre que o mesmo estivese visado polo colexio oficial correspondente, cando isto constitúa un requisito preceptivo. Noutro caso, a base impoñible determinarase en función dos prezos medios de execución material contidos no Anexo desta Ordenanza. Na resolución municipal sobre a toma de coñecemento e dando conformidade á comunicación previa ou declaración responsable efectuada, darase conformidade á autoliquidación do imposto, ou ben corrixirase en función dos prezos medios contidos no Anexo da ordenanza, esixindo ou reintegrando ó suxeito pasivo a cantidade que resulte en concepto de subsanación da autoliquidación efectuada.4.- Tendo en conta a obra realizada e o seu custo real e efectivo, o Concello, previa comprobación, poderá modifica-la base impoñible a que se refiren os apartados anteriores, facendo a correspondente liquidación definitiva, e esixindo ou reintegrando ó suxeito pasivo a cantidade que resulte.5.- Para estes efectos, no caso de que se modificara o proxecto inicial das construcións, instalacións ou obras e se incrementara o presuposto, unha vez aceptada a modificación pola Administración Municipal, os suxeitos pasivos están obrigados a presentar no prazo dun mes nova autoliquidación complementaria pola diferenza entre o presuposto inicial e o modificado con suxeición a prazos, requisitos e efectos indicados nos apartados anteriores.6.- No suposto de que a correspondente licenza de obras ou urbanística, sexa denegada ou non se executen as construcións, instalacións ou obras, o interesado terá dereito á devolución das cotas satisfeitas, unha vez se lle notifique a denegación da licenza ou formule renuncia expresa á licenza ou caducara a mesma.” Modifícase a Ordenanza Fiscal nº 19, no que se refire ao título, artigos 1º, 2º, 3º, 7º e incorporación dun novo artigo 8º, quedando redactados do xeito seguinte: Novo TÍTULO da Ordenanza fiscal nº 19: Ordenanza fiscal nº 19, reguladora da taxa por utilizacións privativas ou aproveitamentos especiais do solo, subsolo e voo da vía pública por empresas explotadoras de servizos de subministracións que afecten á xeneralidade ou a unha parte importante da veciñanza. En uso das facultades concedidas polos artigos 133.2 e 142 da Constitución e polo artigo 106 da Lei 7/1985, de 2 de abril, reguladora das bases do réxime local, e de conformidade co disposto nos artigos 15 a 19 do Real decreto lexislativo 2/2004, do 5 de marzo polo que se aproba o texto refundido da Lei reguladora das facendas locais, este concello establece a “Taxa por utilizacións privativas ou aproveitamentos especiais do solo, subsolo e voo da vía pública por empresas explotadoras de servizos de subministracións que afecten á xeneralidade ou a unha parte importante da veciñanza”, a que se refire o artigo 20.3, en relación co 24.1, parágrafo terceiro, do propio Real decreto lexislativo, que se rexerá pola presente ordenanza. Constitúe o feito impoñible da Taxa, a utilización privativa ou o aproveitamento especial, total ou parcial, do solo, subsolo ou voo das vías públicas municipais, en favor de empresas explotadoras, distribuidoras e comercializadoras de servizos de subministración que resulten de interese xeral ou afecten á xeneralidade ou a unha parte importante da veciñanza, tanto se son titulares das correspondentes redes a través das que se efectúa a subministración como se, non sendo titulares delas, o son de dereitos de uso, acceso ou interconexión ás mesmas. Ésta Taxa é compatible con calquera outra que poida establecerse pola prestación de servizos ou realización de actividades no municipio das que deban ser suxeitos pasivos as empresas enumeradas no parágrafo anterior, quedando excluída, polo pago da Taxa regulada no punto un deste artigo, a exacción de outras Taxas derivadas da utilización privativa ou aproveitamento especial constituído no solo, subsolo o voo de vías públicas municipais, sempre que dita utilización privativa ou aproveitamento especial estea dirixido á instalación, mantemento e reparación das súas redes. Considerarase que o servizo de subministración afecta á xeneralidade o a unha parte importante da veciñanza cando este poida ser ofertado ao conxunto ou a unha parte significativa da poboación do Concello de Oleiros, con independencia do maior ou menor grao de aceptación entre os consumidores, ou a maior ou menor facturación. Son suxeitos pasivos da taxa as persoas físicas ou xurídicas e as entidades ás que se refire o artigo 35.4 da Lei xeral tributaria que utilicen ou aproveiten o solo, subsolo ou voo das vías públicas municipais e que realicen a actividade empresarial de explotación, distribución ou comercialización de servizos de subministración que afecten a xeneralidade ou a unha parte importante da veciñanza, independentemente de que non tiveran pedido ou obtido a correspondente licenza, autorización ou concesión.1.- Devéngase a Taxa e nace a obrigación de contribuír: a) Tratándose de concesións de novos aproveitamentos da vía pública, no momento de inicio da actividade pola cal o suxeito pasivo comeza a obter ingresos derivados da mesma no termo municipal. b) Tratándose de concesións de aproveitamentos xa autorizados e prorrogados, o día primeiro do mes de cada año.2.- Con obxecto de que por esta administración municipal se proceda a practicar a liquidación correspondente, os suxeitos pasivos presentarán, dentro dos cincuenta primeiros trinta días de cada ano natural, unha declaración da totalidade dos ingresos brutos obtidos no termo municipal de Oleiros durante o ano anterior, de acordo coa normativa reguladora de cada sector, co maior detalle posible, e que incluirá, a lo menos, os seguintes datos: - Importe dos ingresos brutos procedentes da facturación aos consumidores finais, obtidos no termo municipal de Oleiros, con indicación do número de clientes facturados. - Importe de cada unha das cantidades percibidas de terceiros por dereitos de acceso ou interconexión a redes propias, con indicación de todos e cada un dos suxeitos que satisfixeran cada unha das cantidades e o número de usuarios finais con que se corresponden en cada un dos casos. - Importe de cada unha das cantidades satisfeitas a terceiros por dereitos de acceso ou interconexión ás súas redes, con indicación dos suxeitos aos que se lles satisfixeran cada unha das cantidades e o número de usuarios finais con que se corresponden en cada un dos casos. A efectos de xustificar a minoración de ingresos por este concepto. - Importe dos servizos prestados aos consumidores necesarios para recepción da subministración, incluíndo os enlaces na rede, provisións de servizo, dereitos de acometida, posta en marcha, conservación, mantemento, modificación, conexión, desconexión, substitución ou instalación de contadores propiedade da empresa, etc. indicando así mesmo o número de servizos realizados en cada caso. - Importe dos alugueres que pagan os consumidores polo uso dos contadores. - Calquera outro importe facturado polos servizos prestados a terceiros resultantes da actividade da empresa no Concello de Oleiros, con indicación de estes. - Importe da taxa a liquidar conforme ós datos anteriores.3.- O pago da Taxa realizarase mediante ingreso na Oficina de Xestión Tributaria e Recadación ou Entidade Colaboradora, mediante documento-carta de pago expedida polo Dpto. de Xestión Tributaria. Para a calificación das infraccións tributarias, así como das sancións que ás mesmas corresponden en cada caso, estarase ao disposto na Lei xeral tributaria, ás normas regulamentarias que a desenvolvan e ao establecido pola Ordenanza fiscal xeral do Concello de Oleiros. O texto da Ordenanza fiscal nº 32 aprobado é o seguinte: En uso das facultades concedidas polos artigos 133.2 e 142 da Constitución e polo artigo 106 da Lei 7/85 de 2 de abril, reguladora das Bases de Réxime Local e de conformidade co previsto nos artigos 20 e 57 do Texto refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, este Concello establece a taxa polo aproveitamento especial do dominio público local mediante caixeiros automáticos de entidades financieiras e máquinas expendedoras de produtos, instalados na fachada de establecementos e manipulables desde a vía pública. Constitúe o feito impoñible da Taxa o aproveitamento especial do dominio público con caixeiros automáticos de que se serven as entidades financieiras para prestar os seus servizos e con máquinas expendedoras de produtos que sexan instalados na fachada de establecementos e que poidan manipularse desde a vía pública. Esta taxa é independente e compatible con calquera outra exacción que poida gravar a instalación ou utilización deste tipo de instalacións. Son suxeitos pasivos desta Taxa as persoas físicas ou xurídicas e as entidades que se sinalan no artigo 35.4 da Lei 58/2003, de 17 de decembro, Xeral tributaria, a cuio favor se outorguen as autorizacións ou quen se beneficie do aproveitamento, si se procedeu sen a oportuna autorización e, en calquera caso, a entidade titular do caixeiro automático ou a entidade que explote a instalación, e se non é identificable, o distribuidor do produto vendido. Terán a condición de substitutos do contribuínte os propietarios dos edificios ou locais onde se coloquen os aparellos ou máquinas obxecto desta Taxa. Serán responsables solidarios e subsidiarios da débeda tributaria as persoas físicas e xurídicas citadas nos artigos 42 e 43 da Lei 58/2003, de 17 de decembro, Xeral Tributaria. Non se recoñecerá exención nin bonificación algunha nos importes das cotas tributarias reguladas na presente ordenanza. A contía das taxas reguladas nesta Ordenanza será: Por unidade de caixeiro automático ou máquina expendedora ó ano: 130 € O período impositivo comprenderá o ano natural, salvo nos supostos de inicio ou cese do aproveitamento especial, en cuio caso, o período impositivo axustarase a esta circunstancia co conseguinte prorrateo da cota, calculándose as tarifas proporcionalmente ao número de trimestres naturais que resten para finalizar o ano, incluído o de comezo do aproveitamento especial. Asimesmo e, en caso de baixa por cese no aproveitamento, as tarifas serán prorrateables por trimestres naturais, incluído aquel no que se produza dicho cese. A tal fin, os suxeitos pasivos poderán solicitar a devolución da parte da cota correspondente aos trimestres naturais nos que non se producira o aproveitamento citado. A taxa devéngase e nace a obriga de contribuír cando se trate de aproveitamentos xa autorizados e, en tanto non se solicite a súa baixa, por anos naturais, o primeiro día do período impositivo. Cando se trate de novos aproveitamentos, a taxa devéngase e nace a obriga de contribuír no momento de outorgamento da correspondente autorización administrativa ou, no seu defecto, desde o mesmo o momento en que se realice materialmente o aproveitamento real e efectivo. As persoas ou entidades interesadas na concesión de aproveitamentos regulados por esta Ordenanza deberán solicitar previamente a correspondente licenza para a súa instalación, de conformidade co previsto no artigo 43 da Ordenanza municipal reguladora da utilización temporal da vía pública de xeito temporal mediante terrazas de hostalería, máquinas automáticas expendedoras e instalacións desmontables (BOP núm.24, do 31/01/2005). A solicitude, que se deberá formular por rexistro, deberá xuntarse a seguinte documentación: a) A licenza de actividade e funcionamento do establecemento. b) Un plano a escala ou croquis de situación, onde se indique a ubicación da máquina expendedora ou caixeiro automático. c) Unha memoria explicativa na que indique a natureza da maquinaria e a necesidade da súa colocación, así como a previsión da intensidade de uso que vai provocar na vía pública. Os servizos técnicos deste Concello comprobarán as declaracións formuladas polos interesados, outorgándose as autorizacións cando proceda. Unha vez concedida a licenza ou cando se proceda ao aproveitamento sen outorgarse aquela, o Concello xirará a liquidación tributaria que corresponda, prorrateándose o seu importe por trimestres naturais, incluído o de alta, sen que este feito presupoña a concesión de licenza algunha. Unha vez notificada a liquidación inicial de inclusión no Padrón, os recibos seguintes notificaranse mediante edictos colectivos, cobrándose anualmente polo sistema establecido polo Concello para os tributos de cobro periódico por recibo, no prazo comprendido entre o 1 de marzo e o 30 de abril de cada ano, ambos inclusive. Así o Padrón estará constituído por todos os caixeiros e máquinas expendedoras sometidos a tributación o 1 de xaneiro de cada ano mediante esta taxa e que foran declarados ou incluídos de oficio polo Servizo de Xestión Tributaria do Concello. O aproveitamento entenderase prorrogado en tanto non se presente a baixa debidamente xustificada polo interesado. A tal fin os suxeitos pasivos deberán solicitar a oportuna declaración no prazo de quince días hábiles contados a partir do seguinte a aquel en que se retire e terá efectos a partires do primeiro día do trimestre natural seguinte ao da efectiva retirada do caixeiro automático ou máquina expendedora. Sexa cal sexa a causa que se alegue en contrario, a non presentación da baixa coas especificacións anteriores, determinará a obriga de continuar abonando a taxa. Cando se produza un aproveitamento suxeito a esta taxa sen a preceptiva autorización municipal previa ou sen a oportuna declaración de alta, sen prexuízo das medidas que resulten procedentes en exercicio das facultades demaniais e potestades administrativas do Concello, e imposición das sanciones que resulten procedentes; iniciarase o expediente regularizador que corresponda, practicándose a liquidación pertinente. A regularización do aproveitamento, cando sexa procedente, requirirá o pago da liquidación practicada, sen prexuízo das demais medidas que resulten pertinentes. A presente ordenanza entrará en vigor a partir da publicación no B. O. P., permanecendo en vigor ata a súa modificación ou derrogación expresa. Faise constar que a presente ordenanza foi aprobada provisionalmente polo Concello Pleno, en sesión celebrada o día 25 de setembro do 2014, publicándose o seu texto íntegro no B. O. P. nº. do día.” Apróbase a imposición e ordenación de contribucións especiais para a ampliación e mellora do servizo de extinción de incendios, establecéndose os seguintes elementos necesarios: a) O coste de dichas melloras ascende a 250.000 euros, dacordo coa memoria económica emitido polo coordinador SMEPC e incorporado a este expediente. b) A distribución do coste: O Concello soportará a cantidade de 25.000 €, equivalente ao 10% do coste de ampliación e mellora do servizo, e o 90% restante ( 225.000 €) distribuirase entre os suxeitos pasivos. c) A base impoñible da contribución especial estará constituido polo,90% dos costes especificados na letra a) anterior, esto é 225.000 €. d) Dacordo co artigo 30.1. c) da Lei das Facendas Locais considéranse persoas especialmente beneficiadas (suxeitos pasivos) polo establecemento ou ampliación do servizo de extinción de incendios, as compañías de seguros que desenrrolen a súa actividade no ramo, no termo municipal de Oleiros. e) A asignación de cotas aos suxeitos farase proporcionalmente ao importe das primas recadadas no ano inmediatamente anterior. No suposto de que o importe das cotas esixibles a cada suxeito pasivo fora superior ao resultado de aplicar un 5% sobre o importe das primas dos seguros de incendios e sobre o 50% das primas de seguros multirisgos, do ramo de incendios recadadas polo mesmo, o exceso trasladarase aos exercicios sucesivos ata a súa total amortización, tal e como se prevee no artigo 32.1. b) do referido texto legal. f) En virtude do concierto de colaboración entre o Concello de Oleiros e a xestora de concertos para a contribución aos servizos de extinción de incendios (A. I. E.) designada pola Unión Española de Entidades Aseguradoras y Reaseguradoras (UNESPA) que se suscribirá, para a liquidación e recadación da contribución especial para a ampliación e mellora do servizo de extinción de incendios, A. I. E., en representación das entidades aseguradoras, oblígase a abonar ao Concello de Oleiros, a cantidade resultante de aplicar o 5% sobre a totalidade das primas de seguros de incendios e sobre o 50% das primas dos seguros multirisgos, do ramo de incendios, recadadas no ano inmediatamente anterior, recaudando das entidades aseguradoras, en cuia representación actúa, as cantidades estipuladas. g) Aportación municipal: será con cargo aos programas correspondentes do Presuposto xeral de 2015. h) Para os elementos do tributo non regulados expresamente, será de aplicación o disposto no texto refundido da LRFL aprobado por RDL 2/2004, do 5 de marzo e na Ordenanza fiscal nº 14, reguladora das contribucións especiais do Concello de Oleiros. De conformidade co disposto no artigo 17 do Texto Refundido da Lei Reguladora das Facendas Locais, ponse en xeral coñecemento que os acordos citados, quedan definitivamente aprobados, conforme ao artigo de referencia. Oleiros, a 27 de novembro de 2014 A 1ª TTE. ALCALDE-DELEGADA DE ECONOMÍA E FACENDA Asdo.: Mª. José Varela Neira